### Beslutning

Godkendt.

### Sagsfremstilling

## Resume og sagens baggrund

På investeringsoversigten for 2022 var der afsat et samlet rådighedsbeløb på 5,0 mio. kr. til at anlægge en cykelsti fra [adresse] til Svebølle.

Der er tidligere frigivet en anlægsbevilling på 1,0 mio. kr. og restrådighedsrammen er overført til 2023.

Der søges nu om en anlægsbevilling på de resterende 4,0 mio. kr. til anlæggelse af cykelstien.

## Indstillinger

Direktøren indstiller, at der gives en anlægsbevilling på 4,0 mio. kr. finansieret af rådighedsbeløbet i 2023 til at anlægge cykelstien.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Der er tidligere besluttet en anlægsbevilling på 1,0 mio. kr. til igangsættelse af forundersøgelser, projektering og udbud. Arealerhvervelsen er i gang, og der arbejdes på at få udbudt anlægsarbejdet af cykelstien på trods af udfordringer i forhold til krydsning af jernbanen. Der søges derfor nu om en anlægsbevilling på 4,0 mio. kr.

På grund af koordinering med og udmeldinger fra Banedanmark om krydsningen af jernbanen forventes hele forløbet ikke at kunne gennemføres i denne anlægsfase.

Der har været drøftet en midlertidig løsning med Banedanmark, hvor cykelstien skal krydse jernbanen, indtil Banedanmark på et tidspunkt i 2026 formentlig kan ombygge overkørslen, så den er tilpasset stiforløbet.

Banedanmark har meddelt, at en midlertidig løsning sandsynligvis kræver en myndighedsbehandling i Trafikstyrelsen, jf. BEK nr. 115 af 31/01/2014, til at udelade en stibom til at dække stien fra sydsiden. Banedanmark vurderer, at der ikke vil kunne opnås godkendelse.

Banedanmarks holdning er, at man, indtil jernbaneoverkørslen kan ombygges, skal arbejde på en løsning, hvor cykelstien på sydsiden af banen afbrydes ved grusvejen ([adresse]), så cyklister mod nord (Viskinge) naturligt vil skulle stoppe, orientere sig og krydse [adresse], inden de krydser til den anden side af banen.

Planen er derfor at fortsætte anlægget af cykelstien, med afbrydelse af cykelstien mellem  [adresse] og jernbaneoverskæringen. Cykelstien vil i den midlertidige periode skiltes som enkeltrettet cykelsti fra [adresse] til Svebølle. I retningen fra Svebølle til Viskinge skal der i den midlertidige periode cykles som hidtil på Helge Jacobsen. Gående færdsel er tilladt på cykelstien i begge retninger.

Efter anlæg af cykelstien i en midlertidig form, som ovenfor beskrevet, udestår anlæg af cirka 75 meter af cykelstien fra [adresse] til jernbaneoverkørslen plus eventuelt ændring af skiltning. Udbud forventes foretaget i september/oktober 2023 eventuelt med option på etablering af ”resten” ved jernbaneoverskæringen i 2026 i samarbejde med Banedanmark.

## Økonomiske konsekvenser

På investeringsoversigten for 2022 var der afsat et rådighedsbeløb på i alt 5,0 mio. kr. til at anlægge en cykelsti fra [adresse] til Svebølle.

Restrådighedsbeløbet udgør herefter 0 kr.

[adresse] bemærkninger er indarbejdet i sagen.

### Sagens forløb

07-09-2023 Teknik- og Miljøudvalget
Anbefales.
13-09-2023 Økonomiudvalget
Anbefales.